C 498/8
SL
Uradni list Evropske unije
30.12.2022
17.
meni, da lahko sredozemska makroregija služi tudi kot orodje za usklajevanje upravljanja migracijskih tokov, ki zlasti vplivajo na regionalne in lokalne oblasti na zunanjih mejah EU; 18. želi spomniti, da ima Sredozemlje zaradi napada Rusije na Ukrajino ključno vlogo pri blaženju posledic vojne in sprejemanju razseljenega prebivalstva, medtem ko si še naprej prizadeva za napredek pri utrjevanju miru na svojih obalnih območjih; 19. potrjuje, da je treba zaradi teh izzivov bolj povezati vse tri strani Sredozemlja, da bi okrepili kohezijo, povečali pomen regije na evropski in svetovni ravni ter njen potencial za inovacije in prispevali k dobremu počutju ljudi ter ohranjanju okolja; 20. se zaveda, da imajo pri tem procesu bistveno vlogo lokalne in regionalne oblasti, ki so zelo dejavne v okviru pobud in mrež, kot so Unija za Sredozemlje, ARLEM (Evro-sredozemska skupščina lokalnih in regionalnih oblasti) in Sredozemsko partnerstvo za sodelovanje (MedCoopAlliance) ter Medsredozemska komisija pri Konferenci obrobnih obmorskih regij (CPMR); 21. poudarja, da so vsi izzivi, s katerimi se sooča Sredozemlje (podnebne spremembe, erozija, dezertifikacija, onesnaževanje s plastiko, migracije, pretirani turizem itd.), zgoščeni na arhipelagih in otokih, ki so zato idealna pilotna območja za izvajanje celostnih politik trajnostnega razvoja v Sredozemlju, in poziva Evropsko komisijo, naj doseže napredek pri pripravi strategije za otoke, ki bo prilagojena morskim bazenom; 22. se strinja z Evropsko komisijo, da bi se morali cilji evropskega zelenega dogovora odražati v tesnem sodelovanju s sosednjimi državami, ki se soočajo z istimi podnebnimi in okoljskimi izzivi; 23. poudarja, da lokalne in regionalne oblasti na vseh treh straneh Sredozemlja, ki imajo veliko vlogo pri obravnavanju učinkov podnebnih sprememb, pozivajo k „sredozemskemu zelenemu dogovoru“ (5); 24. priznava ključno vlogo, ki jo imajo – in morajo imeti – lokalne oblasti kot zavezniki regij in držav pri izvajanju globalne in regionalnih agend; 25. poleg tega poudarja, da je makroregionalna strategija, ki spodbuja krepitev političnega dialoga, bistvena za izvajanje nove agende za Sredozemlje, kot je določena v sporočilu Evropske komisije iz februarja 2021 z naslovom Obnovljeno partnerstvo z južnim sosedstvom (6); Za celovito strategijo za celotni sredozemski bazen 26. pozdravlja pozitivne rezultate in okrepljeno sodelovanje, ki jih omogoča zavezanost deležnikov v Sredozemlju, zlasti lokalnih in regionalnih oblasti; poziva te deležnike, zlasti lokalne in regionalne oblasti, naj to sodelovanje okrepijo, da bo mogoče oblikovati makroregionalno strategijo v Sredozemlju; 27. ceni velik napredek pri vključevanju v Sredozemlju v okviru strategije EU za jadransko-jonsko regijo (EUSAIR) in strategije za zahodnosredozemski bazen (pobuda za trajnostni razvoj modrega gospodarstva v zahodnem Sredozemlju WestMED); 28. poziva Evropsko komisijo, naj nujno doseže napredek pri pobudi WestMED, tako da zanjo zagotovi sredstva, trdno strukturo in dolgoročno strategijo njenega utrjevanja, kar bo olajšalo makroregionalno povezovanje v zahodnem Sredozemlju; 29. poudarja, da je treba sedanje pobude za sodelovanje, programe in ključne akterje pri celotnem upravljanju na več ravneh bolje uskladiti, da ne bi oslabili njihovih prizadevanj in učinkov.
Zato je treba sredozemskim območjem končno zagotoviti operativen instrument, ki bi jim omogočal razvoj in izvajanje celostne strategije, konkretnega akcijskega načrta in skupnih projektov kot odgovor na skupne prednostne naloge, opredeljene v medinstitucionalnih okvirih za sodelovanje, kot so Unija za Sredozemlje in skupščina ARLEM ter pobude, kot je med drugimi Sredozemsko partnerstvo za sodelovanje ali BLUEMED;
(5) (6)
Plenarno zasedanje Evro-sredozemske skupščine lokalnih in regionalnih oblasti (ARLEM) 23. januarja 2020.
JOIN(2021) 2 final.
Glej tudi Mnenje Evropskega odbora regij – Obnovljeno partnerstvo z južnim sosedstvom – Nova agenda za Sredozemlje (UL C 440, 29.10.2021, str. 19).